  Наталья Тетерина Норвегиысь Саннес карын куасэн бызьылонъя Blink фестивальын 60 иськемъем марафонын Удмуртиысь Сергей Ардашев кыкетӥ инты басьтӥз. Питрано куасэн классика амалэн бызьылонъя ӵошатсконъёс 1-тӥ гудырикошконэ ортчизы, ивортэмын «ВКонтакте» мерлыко вотэсысь «Лыжные гонки Удмуртии» группаын. Сергей Ардашев вормисьлы — Тюмень но Бурятия улосвылъёслэсь данзэс утись Александр Большуновлы — 5,9 секунд келяз. Куинетӥ луиз Норвегиысь Мелмен Хест Андрес интыяськиз. Россиысь мукетъёсыз спортсменъёс 10 кужмоосыз пӧлы ӧз шеде.  Blink фестивале дуннеысь тужгес кужмоосыз кусэн бызьылӥсьёс но биатлонистъёс пырисько, соос пӧлын Олимпиадаын но Дуннелэн кубокез понна вожвылъяськонъёслэн люкетъёсаз вормисьёс. Вань ӵошатсконъёс питрано куасъёсын ортчо. Ньыль нунал кыстӥськись фестиваль улсын спортсменъёс классика амалэн марафонын, гурезь вылэ бызьылонын, эркын амалэн масс-стартын но спринтын вожвылъяськозы. Тегъёс: Спорт Удмуртия куасэнбызьылон куас  